laion/Wikipedia-Exotic huggingface dataset:
שרית שנער

שרית שנער (נולדה ב-9 ביוני 1983) היא כדורגלנית ישראלית, ששימשה כקפטנית נבחרת ישראל לנערות. מחלוצות כדורגל הנשים בישראל ומלכת השערים של ליגת העל בכדורגל נשים במשך שלוש שנים רצופות. שנער ילידת קיבוץ גלאון, שם גדלה עד גיל 18. בגיל שבע החלה להתאמן במגוון ענפי ספורט, בהם כדורעף וכדורסל. בגיל 15 החלה להתמקצע בשטח הכדורגל. למדה בבית-הספר היסודי האזורי "שדות" בקיבוץ בית ניר ולאחר מכן בתיכון האזורי "צפית" בקיבוץ כפר מנחם במגמות כימיה וביולוגיה. בשנת 1998 עם הקמת הליגה לנשים, הצטרפה שנער לקבוצת אס"א תל אביב, בה שיחקה מגיל 15 עד גיל 20. במקביל, החלה לשחק נבחרת ישראל לנערות, בה שמשה כקפטן הנבחרת במשך 3 שנים והיא מלכת השערים שלה. במסגרת הצבא, שירתה כספורטאית מצטיינת במחוז מרכז של פיקוד העורף. עם שחרורה, נסעה לשחק בליגת המכללות ב-West Texas A&M University‏, שלוחה של אוניברסיטת טקסס A&M. שם למדה לתואר ראשון בכימיה. בעונת 2007/2008 שיחקה בליגה המקצוענית בגרמניה, הבונדסליגה בקבוצת המבורג Hamburg S.V. בשנת 2008 עברה לשחק בקבוצת Sonderjske בדנמרק וב-2009 חזרה לארץ לקבוצת האם שלה אס"א תל אביב בה היא משחקת עד היום. בשנת 2010 החלה ללמוד לתואר שני במנהל עסקים באוניברסיטת בן-גוריון במסלול מצטיינים שאותו סיימה בהצטיינות יתרה. כיום מתגוררת שנער בכפר נטר, בת זקונים לאדי ומטי ולה שלושה אחים. בחזרתה ארצה עבדה שנער במכון וינגייט 3 שנים בתור עוזרת למנהל בית הספר למאמנים. בשנת 2013 ניהלה את המכבייה לנוער, בהמשך ניהלה את אליפות אירופה בהרמת משקולות, ניהלה את אגף תחבורה באליפות אירופה לנבחרות צעירות בכדורגל U21 והייתה שותפה לגביע הפדרציה בטניס. משמשת כשגרירת אתנה, ומאז אפריל 2014, מכהנת כמנכ"לית איגוד ההתעמלות בישראל; תחילה תחת יו"ר איגוד ההתעמלות הקודם, אופיר פינס-פז, וכיום תחת היו"ר הנוכחית, כנרת צדף. 2000-1999 אליפות ראשונה במסגרת קבוצת אס"א תל אביב 2014-2009 חמש אליפויות מדינה ושלוש פעמים זכייה בגביע המדינה 2012-2011 השתתפות בליגת האלופות עם אס"א תל אביב - שותפה להישג ההיסטורי של הקבוצה, עלייה לשלב 32 האחרונות באירופה 2014-2012 מלכת השערים של הליגה הישראלית (עונת 2012/2013 - 35 שערים, ועונת 2013/2014 - 28 שערים) 2012-2013 שחקנית העונה בליגת הנשים אלון שרייר - לשעבר מאמן אס"א תל אביב רוני שניידר דדה בר כליפה שרית שנער, באתר Soccerdonna (בגרמנית) אורי טלשיר, כדורגל נשים: שרית שנער רוצה למלא את מקומה של סילבי ז'אן, באתר הארץ, 18 באוקטובר 2009(הקישור אינו פעיל) שרית שנער, באתר ההתאחדות לכדורגל בישראל היסטוריה: נבחרת הנשים בכדורגל עלתה לדרג א', באתר ynet, 23 בנובמבר 2006 יואב בורוביץ, פערי השכר - גרסת הספורט: למה כדורגלנית צמרת מרוויחה פחות ממינימום?, באתר TheMarker‏, 15 במרץ 2012 הידיעה באתר האיגוד אורן אהרוני, ליגת האלופות, נשים: אס"א ת"א עלתה לפלייאוף, באתר ynet, 16 באוגוסט 2011 אלון שרייר
אלכסנדרוס (פירושונים)

אלכסנדרוס (Αλέξανδρος) הוא שם שמקורו ביוונית. האם התכוונתם ל... אלכסנדר הגדול (אלכסנדר השלישי ממוקדון, הידוע בעברית גם כ"אלכסנדר מוקדון") - מלך מוקדון. אחד מגדולי המצביאים והמדינאים של העת העתיקה אלכסנדרוס (מיתולוגיה) – שם נוסף של פאריס אלכסנדרוס הראשון מלך יוון – מלך יוון בין השנים 1917 - 1920 לוקיוס דומיטיוס אלכסנדרוס – מושל הפרובינקיה הרומית אפריקה אלכסנדרוס פוליהיסטור – סופר יווני בן המאה ה-1 לפנה"ס פטולומיוס אלכסנדרוס – תלמי העשירי, שליט מצרים העתיקה אלכסנדר אלכסנדרה אלכסנדרו
Sky Shield

Sky Shield הוא שמה של מערכת לוחמה אלקטרונית מתקדמת לחסימת מכ"מים המותקנת על מטוסי קרב, תוצרת חברת רפאל. המערכת מותקנת בפוד על מטוס קרב ומאפשרת הטעיית מכ"מי אויב בזירה עוינת ובכך מספקת אמצעי הגנה לכח תוקף. המערכת יכולה ליצור מסדרון פעולה בטוח עבור מספר מטוסים. הפוד מכסה ספקטרום מ-D Band עד KU Band, כולל אינטרפרומטר דיגיטלי לזיהוי אות, משדר "ESAT" בגרטור טכניקות לוחמה אלקטרונית מסוג (Digital Radio Frequency Memory). המערכת נמכרה לחיל האוויר הברזילאי בשנת 2006 עבור מטוסי ה-AMX ולשימושים אחרים. דף המוצר באתר רפאל ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אלכסנדרו

האם התכוונתם ל... אלכסנדרו הטוב – שליט נסיכות מולדובה אלכסנדרו הרע – שליט מולדובה ושליט נסיכות ולאכיה ניקולאיה אלכסנדרו – שליט ולאכיה אלכסנדרו השני מירצ'ה – שליט נסיכות ולאכיה אלכסנדרו העלם – שליט נסיכות ולאכיה ושליט נסיכות מולדובה יואן אלכסנדרו – משורר רומני אלכסנדר אלכסנדרוס (פירושונים)
פוטנטיות

בפרמקולוגיה, פוטנטיות (באנגלית: Potency) היא מדד של כמות התרופה הנדרשת כדי לייצר אפקט של עוצמה נתונה. לדוגמה, תרופה בעלת פוטנטיות גבוהה (למשל, פנטניל, אלפראזולאם, הלופרידול) מעוררת תגובה נתונה בריכוזים נמוכים, בעוד שתרופה בעלת פוטנטיות נמוכה (למשל: קודאין, דיאזפאם, כלורפרומאזין) תעורר תגובה זהה רק במתן ריכוז גבוה יותר. הפוטנטיות היא פועל יוצא של הזיקה והיעילות של התרופה. הזיקה היא יכולת התרופה להיקשר לרצפטור. היעילות היא רמת התגובה שנגרמת מקישור התרופה לרצפטור. התגובה שווה לאפקט, ותלויה הן בתרופה הנקשרת והן ברצפטור הנקשר, שמייצרים יחד את התגובה לתרופה. האגוניסט, הליגנד, התרופה או ההורמון נקשרים לרצפטור וגורמים לתרופה. פוטנטיות גבוהה יותר לא בהכרח משמעה כי יש לתרופה תופעות לוואי קשות יותר, אך בהכרח שהן יותר בעלי סיכוי ״טוב״ לגרום להרעלה מאשר אלו בעלות הפטנטיות הנמוכה יותר: תרופות בעלות פוטנטיות גבוהה עלולות להיות רעילות מאוד (לדוגמה, תרופות לסרטן), לכן נדרשת זהירות רבה בפיתוח תרופות מסוג זה. ניתן לסווג תרופות על פי הפוטנטיות שלהן, על ידי שימוש בסיווגים שונים. השיטה הנפוצה ביותר היא שיטת ארבע הקטגוריות של SafeBridge. עם זאת, יש שיטות סיווג רבות אחרות, בהן Merck system, ‏Roche system, ו-Affygility system. מדיה וקבצים בנושא פוטנטיות בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אס"א תל אביב (כדורגל נשים)

מועדון כדורגל נשים אס"א תל אביב היא קבוצת כדורגל נשים של מועדון הספורט אס"א תל אביב (אגודת ספורט אוניברסיטת תל אביב) והיא משחקת בליגת העל בכדורגל נשים. מאז פתיחת הליגה ב-1998 זכתה הקבוצה בשמונה אליפויות (המספר הרב ביותר בליגה) ובחמישה גביעים. הקבוצה שיחקה במוקדמות גביע אופ"א לנשים שמונה פעמים. בעונת 2011/2012 הגיעה להישג הגדול שלה במפעל כשעברה את שלב המוקדמות והעפילה לשלב הפלייאוף של הטורניר, אך הפסידה לקבוצת "טורס קלסיו" האיטלקית. בעונת 2013/2014 היא הוגרלה בשלב המוקדמות לבית 8, אך לא העפילה לאחר ניצחון אחד ושני הפסדים. בעבר שיחקו בין השאר השחקניות תמרה קוצ'ן, מורן לביא, עדי שטיין, שרית שנער וסילבי ז'אן. המועדון כולל גם קבוצת בוגרות נוספת, אס"א תל אביב ב', המשחקת בליגה הארצית וכן קבוצות נערות לארבע קבוצות גיל. מנהלת הקבוצה היא רותי אלעג'מי ומנהלת מחלקת הנערות היא נעמי שבי. אליפויות: 8 1999/2000, 2009/2010, 2010/2011, 2011/2012, 2012/2013, 2013/2014, 2014/2015, 2018/2019 גביעים: 5 2010/2011, 2011/2012, 2013/2014, 2016/2017, 2018/2019 אס"א תל אביב, ברשת החברתית פייסבוק פרופיל, באתר Soccerway אס"א תל אביב באתר ההתאחדות לכדורגל בישראל אס"א תל אביב, באתר אופ"א אס"א תל אביב, באתר Soccerway יש דאבל: אס"א ת"א זכתה גם בגביע המדינה, באתר ערוץ הספורט, 30 באפריל 2014 אורן אהרוני, ליגת האלופות, נשים: אס"א ת"א עלתה לפלייאוף, באתר ynet, 16 באוגוסט 2011 תוצאות הגרלת הבתים באתר אופ"א אסי ממן, ‏כבוד: אס"א ת"א גברה על קארדיף במוק' האלופות, באתר ONE‏, 10 באוגוסט 2014 תוצאות משחקי שלב המוקדמות באתר אופ"א
וילמומבל

וילמומבל (בצרפתית Villemomble) היא קומונה בעלת 28,000 תושבים, בפרווריה המזרחיים של פריז, השוכנת במרחק של 12.1 קילומטר ממרכז פריז. הקומונה שייכת לקנטון וילמומבל ברובע רנסי במחוז סן-סן-דניס, בחבל איל-דה-פראנס. בווילמומבל ישנה תחנה של הרכבת הפרברית הצרפתית RER בקו E. וילמומבל מספר ערים תאומות, והן: גרמניה הרדטברג, בון, גרמניה. אנגליה דרוילסדן (אנ'), אנגליה. פורטוגל פורטימאו, פורטוגל. מדיה וקבצים בנושא וילמומבל בוויקישיתוף אתר האינטרנט הרשמי של וילמומבל וילמומבל, ברשת החברתית LinkedIn ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
באייה

באייה (בצרפתית: Bayeux) היא עיר וקומונה במחוז קלבדוס שבנורמנדי, צרפת. העיר נמצאת 7 ק"מ מחוף תעלת למאנש, ו-30 ק"מ צפונית-מערבית מקן, על הדרך המובילה בין פריז-קן-שרבור. בעיר מתגוררים (נכון ל-2011) 13,511 תושבים. במוזיאון מיוחד (Musée de la Tapisserie de Bayeux), מוצג שטיח מפורסם הקרוי על שם העיר מהמאה ה-11, מתעד את האירועים שהובילו לקרב הייסטינגס שבעקבותיו כבשו הנורמנים את אנגליה מידי הסקסונים. שטיח באייה נחשב לאחת מיצירות האמנות הגדולות של ימי הביניים. השטיח היה מוצג קודם בקתדרלת באייה. לאורך העיר זורם הנהר אור(אנ') שזרימתו נוצלה להקמת טחנות מים לצרכים שונים. שתיים מהן עדיין פועלות. בעת האימפריה הרומית נודעה העיר בשם "אוגוסטודורום" (Augustodurum, כלומר: שער אוגוסטוס קיסר). מאוחר יותר קיבלה העיר את שמה משם שבט קלטי שהתגורר במקום, ה-Baiocasses ("בעלי הצמות הבלונדיניות"). העיר מוזכרת גם בכתבי תלמי, בשם "Noemagus Biducassium" (השוק החדש של ה-Baiocasses). העיר נהרסה כמעט כליל במהלך פשיטות הויקינגים בשנת 890, אך נבנתה בשנית במאה ה-10. העיר שגשגה תחת שלטון הבישוף אודו מבאייה, אחיו למחצה של ויליאם הראשון, מלך אנגליה. אולם קרנה ירדה ב-1050 כאשר העיר קן הפכה לעיר השלטון של ויליאם. במהלך מלחמת הנרי הראשון, מלך אנגליה באחיו רובר השני, דוכס נורמנדיה, בשנת 1106, שרף הנרי את העיר כדי שתשמש אזהרה לשאר הדוכסות. ב-14 באפריל 1450, במהלך מלחמת מאה השנים נכבשה העיר בידי שארל השביעי, מלך צרפת, אך תושבי העיר לא נפגעו. במהלך מלחמת העולם השנייה העיר הייתה הראשונה מבין ערי צרפת ששוחררו בידי כוחות בעלות הברית במהלך הפלישה לנורמנדי. הגנרל שארל דה גול נשא בעיר נאום מפורסם, הקרוי על שם העיר, בו ביקש את אמון ההמונים להקמת ממשלה צרפתית עצמאית בסיוע ארצות הברית. שנתיים מאוחר יותר, ב-16 ביוני 1946, נשא דה-גול נאום נוסף בו שירטט את דמותה של ממשלת צרפת על-פי חזונו. קווים אלו באו לידי ביטוי בחוקת הרפובליקה הצרפתית החמישית. לעיר ברית ערים תאומות עם מספר ערים ברחבי העולם: הממלכה המאוחדת דורצ'סטר, הממלכה המאוחדת נורדריין-וסטפאליה ליבקה, גרמניה, נורדריין-וסטפאליה פולין חויניצה, פולין יפן סוטומה, יפן הולנד איינדהובן, הולנד דנמרק ויבורג, דנמרק בית הקברות הצבאי בבאייה מדיה וקבצים בנושא באייה בוויקישיתוף אתר האינטרנט הרשמי של באייה (בצרפתית) באייה, ברשת החברתית אינסטגרם באייה, סרטונים בערוץ היוטיוב באייה, באתר אנציקלופדיה בריטניקה (באנגלית) תוצאות מפקד האוכלוסין 2011 באתר ה-Institut National de la Statistique et des Études Économiques ‏(INSEE) טחנת מים בבאייה קתדרלת נוטר דאם בבאייה מוזיאון השטיח בבאייה מוזיאון השטיח בבאיה
אידיאל (אלגברת לי)

באלגברה מופשטת, אידיאל של אלגברת לי הוא תת-מרחב וקטורי שלה הסגור לפעולה. האידיאלים של אלגברת לי מקבילים לתת חבורות בתורת החבורות ולאידיאלים של חוגים, ומהווים מינוח בסיסי וחשוב בתורת המבנה של אלגברות לי. תהי L {\displaystyle L} אלגברת לי מעל שדה F {\displaystyle F} . תת-מרחב וקטורי I {\displaystyle I} של L {\displaystyle L} נקרא אידיאל אם מתקיים ∀ x ∈ L , y ∈ I : [ x , y ] ∈ I {\displaystyle \forall x\in L,y\in I:[x,y]\in I} , או בשקילות [ I , L ] ⊆ I {\displaystyle [I,L]\subseteq I} . אם I {\displaystyle I} אידיאל של L {\displaystyle L} , מסמנים I ◃ L {\displaystyle I\triangleleft L} . אלגברת לי נקראת פשוטה אם אין לה אידיאלים לא טריוויאליים. מרחב האפס והמרחב כולו הם אידיאלים. המרכז של אלגברת לי הוא אידיאל. [ L , L ] {\displaystyle [L,L]} אידיאל של L {\displaystyle L} . אם I , J {\displaystyle I,J} אידיאלים של L {\displaystyle L} גם סכומם I + J = { i + j : i ∈ I , j ∈ J } {\displaystyle I+J=\{i+j:i\in I,j\in J\}} אידיאל. באותו האופן בו בונים ממרחב מנה של מרחב וקטורי, או חוג מנה, אפשר לבנות גם אלגברת מנה של אלגברת לי באידיאל נתון שלה. פורמלית, המרחב מסומן על ידי L / I {\displaystyle L/I} ; כקבוצה הוא שווה למרחב המנה (כמרחב וקטורי), והוא הופך להיות אלגברת לי עם הפעולה [ x + I , y + I ] = [ x , y ] + I {\displaystyle [x+I,y+I]=[x,y]+I} , שמוגדרת היטב. לאחר הגדרה זו, אפשר להגדיר הומומורפיזם אלגברות לי (כך שישמור את הפעולה), ולהוכיח את משפטי האיזומורפיזם, בצורה אנלוגית לחלוטין לזו מתורת החוגים. אידיאל (אלגברה) חוג מנה Introduction to Lie Algebras and Representation Theory, James Humphreys, 6-7
אייזנר

אייזנר הוא שם משפחה ממקור גרמני. האם התכוונתם ל... אישים: בנימין אייזנר – רב ומחנך ישראלי ג'יין אייזנר – עורכת ועיתונאית יהודית אמריקאית ג'ק אייזנר – ניצול שואה ומגדולי מנציחי השואה ג'ק אייזנר (כדורסלן) – כדורסלן אמריקאי ישראלי ויל אייזנר – סופר ואמן קומיקס יהודי-אמריקני מייקל אייזנר – איש עסקים אמריקאי-יהודי קורט אייזנר – עיתונאי ומדינאי יהודי גרמני אחר: פרס אייזנר – פרס להישגים יצירתיים בספרי קומיקס אמריקאים אייזלר
גביע דייוויס 1911

אתגר הטניס הבינלאומי 1911 (באנגלית: 1911 International Lawn Tennis Challenge) הייתה התחרות העשירית במניין של מה שנודע היום כ"גביע דייוויס". בשנת 1910 התחרות לא נערכה. מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך בניו זילנד. לתחרות נרשמו ארצות הברית ובריטניה. המשחק בין הקבוצות נערך בניו יורק, ארצות הברית ב-12-9 בספטמבר. האמריקאים ניצחו עם התוצאה 1:4. משחק על התואר נערך ב-1-3 בינואר 1912 בקרייסטצ'רץ', ניו זילנד. במקור המשחק היה צריך להתחיל בסוף דצמבר, אך נדחה בגלל הגשם. בהרכב הנבחרת המארחת היה שינוי - טוני וילדינג לא השתתף. המשחק הסתיים בניצחון של מחזיקי הגביע בשנים האחרונות עם תוצאה 0:4. בכך הם זכו בגביע הפעם הרביעית ברציפות. הערה: המשחק החמישי לא נערך. מדיה וקבצים בנושא גביע דייוויס 1911 בוויקישיתוף נתונים על התחרות
קזואר בנט

קזואר בנט (שם מדעי: Casuarius bennetti) הוא המין הקטן ביותר של קזואר, שמצוי בגינאה החדשה, בבריטניה החדשה ובאי יאפן (אנ') שבאינדונזיה. הוא קרוי על שמו של ג'ורג' בנט, המדען הראשון שזיהה אותם כמין נפרד לאחר שהובאו מספר פרטים מגינאה החדשה לאוסטרליה. בית הגידול המועדף עליו הוא יערות הרריים טרופיים וסובטרופיים, בגובה של עד כ־3,000 מטרים מעל גובה פני הים. גובהם של הקזוארים הוא כ־99 עד 150 ס"מ ומשקלם כ־17.6 עד 26 ק"ג. אורכו של המקור הוא כ־11 עד 12.2 ס"מ. בשונה ממינים אחרים של קזוארים, לקזואר בנט אין דלדל. כל גופם של הקזוארים שחור, מלבד צווארם, שצבוע בכחול עם כתמים ורודים, ולחייהם הוורודות. מעל מקורם וראשם יש קסדה אפורה, שמסייעת להם לפלס את דרכם ביער. הנקבות דומות לזכרים, אך גדולות מהן, צבעיהן בוהקים יותר וקסדותיהן גדולות יותר. הקזוארים חיים כבודדים, וניזונים מפירות שנפלו, חרקים ובעלי חוליות קטנים. הם מתקשרים בעזרת קולות "בום" בתדר נמוך, קרוב לסף התחתון של ספקטרום השמיעה האנושי. בגלל איבוד בתי גידול, ציד והחזקה בשבי, קזואר בנט הוכרז כ"קרוב לסיכון" על ידי ארגון IUCN בין השנים 2004–2013. עם זאת, ב־2015 שונה הדירוג ל"ללא חשש" לאחר התייצבות בשיעורי הריבוי, והתמתנות הלחץ מפני סכנת הציד. אנשי הקאראם מרמות גינאה החדשה מכנים עופות מעופפים ועטלפים "יאקט", ואת קזואר בנט, המין היחיד של עוף לא־מעופף שנמצא באזור זה, בשם "קובטי". קזואר בנט, באתר ITIS (באנגלית) קזואר בנט, באתר NCBI (באנגלית) קזואר בנט, באתר Animal Diversity Web (באנגלית) קזואר בנט, בבסיס הנתונים ARKive (באנגלית) קזואר בנט, באתר GBIF (באנגלית) קזואר בנט באתר הרשימה האדומה של IUCN Dwarf Cassowary, International Union for Conservation of Nature’s Red List of Threatened Species. 1 October 2016
אבימי בר פפי

אבימי בר פפי היה אמורא בן הדור השלישי, חברם של רב נחמן ועולא (בתלמוד הבבלי מסופר שישבו יחד). הרב אהרן הימן, "אבימי בר פפי", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "אֲבִימֵי בַּר פַּפַּי", בנתיב האמוראים, ירושלים תש"מ, עמ' 36, באתר אוצר החכמה (צפייה חופשית – מותנית ברישום) תלמוד בבלי, מסכת כתובות, דף נ"ג, עמוד א' ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
רבי אלכסנדרי

רבי אלכסנדרי היה אמורא ארץ ישראלי בדור השני והדור השלישי. תלמידם של האמוראים רבי יוחנן ורבי יהושע בן לוי. הוא היה דרשן גדול, וכל מאמריו בתלמוד עוסקים בענייני אגדה. מימרות רבות בענייני אגדה מופיעות בשמו בתלמוד, ומהמפורסמות שבהן, שהיה הולך ומכריז מי מי רוצה לחיות? וכשהתקבצו סביבו אנשים היה מראה להם את הפסוק מי האיש החפץ חיים וכו' נצור לשונך מרע. הרב אהרן הימן, "רבי אלכסנדרי", תולדות תנאים ואמוראים, לונדון, תר"ע, באתר ויקיטקסט רבי אלכסנדרי באנציקלופדיה היהודית (אנגלית) תלמוד בבלי, מסכת עבודה זרה, דף י"ט, עמוד ב'
ג'ייק והפיראטים מארץ לעולם לא

ג'ייק והפיראטים מארץ לעולם לא (באנגלית: Jake and the Never Land Pirates) היא סדרת טלוויזיה מונפשת אמריקאית לילדים המשודרת בערוץ בדיסני ג'וניור. ג'ייק וחבורת "הפיראטים הצעירים" יוצאים לחלץ את החפצים שלהם שנגנבו על ידי מנהיג שודדי ים מרושע בשם קפטן הוק, באחד מהפרקים שלהם הם פגשו את פיטר פן. ג'ייק (Jake) (דניאל מגון) - ילד פיראט והמנהיג של קבוצת "הפיראטים הצעירים". איזי (Izzy) (נעמה אוזן) - הבת היחידה בקבוצת "הפיראטים הצעירים". קאבי (Cubby) (לורן סביר) - הצעיר מבין קבוצת "הפיראטים הצעירים". סקאלי (Skully) (גדי לוי) - התוכי של ג'ייק. קפטן הוק (Captain Hook) (מתי אטלס) - מנהיג שודדי הים הרשע הגונב כמה חפצים מ"הפיראטים הצעירים". בסדרה להוק יש מספר קרסים הכוללים יכולות שונות כמו: קרס עם מדחף שעמו הוא יכול לטוס. מר סמי (Mr. Smee) (דן שצברג) - שודד ים זקן אשר משרת את קפטן הוק, טוב לב. שארקי (Sharky) (עמי מנדלמן) - שודד ים שמן ועוזרו של קפטן הוק. גרסת לייב אקשן שלו שרה את שירי הסיום בתוכנית לצד בונס. בונס (Bones) (לירון לב) - שודד ים רזה ועוזרו של קפטן הוק. גרסת לייב אקשן שלו שרה את שירי הסיום בתוכנית לצד שרקי. פיטר פן (Peter Pan) (לירון לב) - חבר של קבוצת "הפיראטים הצעירים". טינקרבל (Tinker Bell) - פייה שמשמשת כחברתו ושותפתו של פיטר פן. ג'סיקה האדמונית (Red Jessica) (לורן סביר) - פירטית ג'ינג'ית ונועזת שמשמשת כמושא אהבתו של הוק. בעלת חתולה בשם רוזי וטיגריסית בשם סשה. הסמל שלה הוא ורד. התנין המתקתק - תנין שמשמש כאויבו של הוק. תקתוק השעון שבבטנו מתריע על בואו. התמנון - תמנון שמופיע בתור אויבו השני של הוק. הופיע במקור בסרט פיטר פן 2. ע"פ סרט הטלוויזיה "המאבק על הספר", הסדרה של ג'ייק והפירטים התרחשה בין שני הסרטים. כשג'ייק וחבורתו באו לבקר את ונדי ואת שני אחיה ג'ון ומייקל, הם היו צריכים לעזור להם להשיב ספר על הודות ההרפתקה שלהם בארץ לעולם לא, שאותו כתבה ונדי בעצמה, מידיו של הוק שגנב אותו. ולמרות זאת, התמנון מהסרט השני מככב כאויבו של הוק לצד התנין המתקתק. מדיה וקבצים בנושא ג'ייק והפיראטים מארץ לעולם לא בוויקישיתוף אתר האינטרנט הרשמי של ג'ייק והפיראטים מארץ לעולם לא (באנגלית) "ג'ייק והפיראטים מארץ לעולם לא", במסד הנתונים הקולנועיים IMDb (באנגלית) "ג'ייק והפיראטים מארץ לעולם לא", באתר Rotten Tomatoes (באנגלית) "ג'ייק והפיראטים מארץ לעולם לא", באתר דיסני+ סדרות (באנגלית) "ג'ייק והפיראטים מארץ לעולם לא", במסד הנתונים הקולנועיים KinoPoisk (ברוסית) ג'ייק והפיראטים מארץ לעולם לא, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
גביע דייוויס 1912

אתגר הטניס הבינלאומי 1912 (באנגלית: 1912 International Lawn Tennis Challenge) הייתה התחרות ה-11 במניין של מה שנודע היום כ"גביע דייוויס". מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לתחרות נרשמו ארצות הברית, בריטניה וצרפת. המשחק בין בריטניה לבין צרפת נערך בפוקסטון, בריטניה, ב-13-11 ביולי. הבריטים ניצחו עם התוצאה 1:4. מכיוון שארצות הברית לא הצליחה לארגן נבחרת מלאה לקראת המשחק מול בריטניה, הבריטים עלו ישירות למשחק נגד אוסטרלאסיה. משחק על התואר נערך ב-28-30 בנובמבר במלבורן, אוסטרליה. המשחק הסתיים בניצחון בריטי עם תוצאה 2:3. מדיה וקבצים בנושא גביע דייוויס 1912 בוויקישיתוף נתונים על התחרות
קודאין

קודאין או מתילמורפין (Codeine, Methylmorphine) הוא סם ממשפחת האופיאטים ומשתיך לקטגורית הסמים הנרקוטיים. קודאין משמש כתרופה לשיכוך כאבים קלים עד בינוניים, דיכוי שיעול יבש (שיעול לא יעיל, שלא תורם להוצאת ליחה) וכתכשיר נוגד שלשול. קודאין משווק כמלח פוספאט, ולעיתים כמלח סולפט. הקודאין הוא אלקלואיד המצוי באופיום בריכוזים הנעים בין 0.7% ל-2.5%. ניתן להפיק קודאין מאופיום, אולם רוב הקודאין המשמש ברפואה מופק ממורפין. תכשירים המכילים קודאין נמכרים בישראל בשמות: ברונכולט פורטה, היסטפד קומפאונד לינקטוס, טוקאר סירופ, מיגרלב, נורופן פלוס, ספסמלגין, פרטוסול סירופ, קודאברול, קוד-אקמול, רקוד, רוקסט, רוקה-קאר. השימוש בקודאין ברפואה מתרכז בעיקר בטיפול בסימפטומים הבאים: דיכוי שיעול יבש (שיעול לא יעיל, שלא תורם להוצאת ליחה) שלשול שיכוך כאבים חלשים עד בינוניים קודאין משווק לעיתים בתערובת עם פרצטמול, אספירין או איבופרופן. ולעיתים גם בתוספת של קפאין. תערובות אלה מספקות שיכוך כאב חזק יותר מאשר שימוש בכל אחד מהמרכיבים בנפרד (אפקט סינרגיסטי). ברוב מדינות העולם, קודאין הוא תרופה הניתנת למכירה ללא מרשם רופא, אך בפיקוח משרד הבריאות המקומי. כמו כן נזקק אדם הרוצה למכור קודאין לרישיון רוקחות. בישראל, על-פי פקודת הסמים המסוכנים הקודאין מותר לשימוש ואחזקה, ובלבד שלא יינתן בכמויות ובריכוז העולים על המפורט בפקודה זו ובפקודת הרוקחות. עם זאת, שר הבריאות יכול להוציא צו המכניס את הקודאין לרשימת הסמים המסוכנים (האסורים). תופעות לוואי לשימוש בקודאין: אופוריה גירוד בחילה הקאה עייפות סחרחורת יובש בפה במקרים קיצוניים: קשיי נשימה ואף מוות כמו כל האופיאטים, לאורך זמן השימוש מתפתחת עמידות לתופעות אלה, בנוסף לעמידות לשימושים הרפואיים, כאשר לכל תופעה ישנו קצב שונה של התפתחות עמידות. העמידות יורדת ואף נעלמת כאשר ישנו אי-שימוש ממושך בסם. בשל השפעותיו האופוריות והמרגיעות וכתוצאה מהיותו חוקי וקל להשגה בבתי המרקחת זכה הקודאין לפופולריות אצל צרכני סמים. מכורים משתמשים בו לעיתים כתחליף להרואין, זאת אף על פי שהשפעתו חלשה יחסית ותופעות הלוואי קשות יותר. אחת הסכנות בשימוש בתרופות המכילות קודאין, מעבר להתמכרות, היא שברוב המקרים הן מכילות חומרים פעילים נוספים, כמו פרצטמול, איבופרופן או אספירין, אשר בכמויות גבוהות יכולים לגרום לנזק בלתי-הפיך ואיברים שונים בגוף האדם, בהם הכבד, הכליות ומערכת העיכול. תרופות המכילות קודאין בלבד כחומר פעיל עשויות להכיל אחוז גבוה של אלומיניום סיליקט (   A l S i O 2 {\displaystyle \ AlSiO_{2}} ) אשר פוגע בכבד לאורך זמן. שילוב החומרים הנוספים הביא להתפתחותן של טכניקות "ביתיות" מגוונות למיצוי הקודאין מהתרופה, בין היתר באמצעות מים. מידע מאתר משרד הבריאות קודאין, באתר אנציקלופדיה בריטניקה (באנגלית) F. Mari, E. Bertol, Observations on urinary excretion of codeine in illicit heroin addicts, The Journal of Pharmacy and Pharmacology 33, 1981-12, עמ' 814–815 doi: 10.1111/j.2042-7158.1981.tb13947.x (באנגלית)
אלגברת לי פשוטה למחצה

באלגברה מופשטת, אלגברת לי פשוטה למחצה היא אלגברת לי בעלת רדיקל טריוויאלי. אלגברות לי פשוטות למחצה הן מהאובייקטים החשובים ביותר בתחום, ויש להן מיון מלא. תנאי שקול לפשוטה למחצה נתון על ידי תבנית קילינג. תהי L {\displaystyle L} אלגברת לי מעל שדה F {\displaystyle F} . הרדיקל של L {\displaystyle L} הוא האידיאל הפתיר המקסימלי המוכל ב- L {\displaystyle L} . אידיאל כזה קיים ויחיד, מפני שסכום של שני אידיאלים פתירים הוא שוב פתיר. את הרדיקל מסמנים Rad ⁡ ( L ) {\displaystyle \operatorname {Rad} (L)} . L {\displaystyle L} נקראת פשוטה למחצה אם הרדיקל שלה טריוויאלי: Rad ⁡ ( L ) = 0 {\displaystyle \operatorname {Rad} (L)=0} . התנאים הבאים להיותה של L {\displaystyle L} פשוטה למחצה שקולים: תבנית קילינג שלה רגולית. כל אידיאל אבלי שלה טריוויאלי. כל אידיאל פתיר שלה טריוויאלי. לעיתים מגדירים אלגברת לי פשוטה למחצה כסכום ישר של אלגברות לי פשוטות. ההגדרות שקולות: משפט: כל אלגברת לי פשוטה למחצה היא סכום ישר של אידיאלים פשוטים שלה. צורה זו הוא יחידה עד כדי שינוי סדר המחוברים. כמסקנה ממשפט זה, נובע כי כל אלגברת לי פשוטה למחצה L {\displaystyle L} מקיימת [ L , L ] = L {\displaystyle [L,L]=L} , וכל אידיאל או תמונה אפימורפית שלה פשוטה למחצה. גם נובע כי כל אידיאל של L {\displaystyle L} הוא סכום של אידיאלים פשוטים של L {\displaystyle L} . תכונה חשובה נוספת היא שהנגזרות של אלגברת לי פשוטה למחצה מתלכדות עם העתקות הצמוד שלה, כלומר כל נגזרת היא מהצורה ad ⁡ x {\displaystyle \operatorname {ad} x} . אידיאל (אלגברת לי) אלגברת לי פתירה אלגברת לי נילפוטנטית תבנית קילינג Introduction to Lie Algebras and Representation Theory, James Humphreys, p. 11,15,22-23 אלגברת לי פשוטה למחצה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
כתב גותי

האם התכוונתם ל... אותיות גותיות – גופן קליגרפי של האלפבית הלטיני אלפבית גותי – אותיות השפה הגותית
אורנז'

אורנז' (בצרפתית: Orange) היא עיר וקומונה בדרום ממזרח צרפת, הממוקמת כ-21 ק"מ מצפון לאביניון. העיר היא חלק ממחוז ווקלוז שבחבל פרובאנס-אלפ-קוט ד'אזור. בעיר אורנז' עצמה מתגוררים כ-30,025 תושבים, נכון לשנת 2007. העיר ידועה בשל הארכיטקטורה הרומית שנשמרה בה, ובפרט בשער הניצחון של אורנז', ובתיאטרון הרומי העתיק של אורנז'. שני אתרים אלו הוכרזו כאתרי מורשת עולמית על ידי אונסק"ו בשנת 1981. בלגיה דיסט, בלגיה מדיה וקבצים בנושא אורנז' בוויקישיתוף אתר האינטרנט הרשמי של אורנז' (בצרפתית) אורנז', ברשת החברתית אקס (טוויטר) אורנז', ברשת החברתית LinkedIn אורנז', באתר אנציקלופדיה בריטניקה (באנגלית) אורנג' (צרפת), דף שער בספרייה הלאומית ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
אירי (פנסילבניה)

אירי (באנגלית: Erie) היא עיר הבירה של מחוז אירי במדינת פנסילבניה שבארצות הברית. העיר שוכנת על גדת ימת אירי בצפון מערב המדינה. על פי מפקד האוכלוסין של שנת 2013, מתגוררים בעיר כ-100,671 תושבים. היא העיר הרביעית בגודלה בפנסילבניה, אחרי פילדלפיה, פיטסבורג ואלנטאון. במטרופולין העיר מתגוררים 280,000 תושבים. בעיר נולד הרב אריק אשרמן. אירי הוקמה ב-1795 והוכרזה כעיר בשנת 1851. לעיר אירי 4 ערים תאומות: אירלנד דונגרבן, אירלנד פולין לובלין, פולין מקסיקו מרידה, מקסיקו הרפובליקה העממית של סין זיבו, הרפובליקה העממית של סין מדיה וקבצים בנושא אירי בוויקישיתוף אתר האינטרנט הרשמי של אירי (באנגלית) אירי, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
יהודי המזרח

האם התכוונתם ל... יהדות ארצות האסלאם (יהדות ספרד) – קהילות היהודים אשר חיו תחת שלטון האסלאם מזרחים – כינוי בחברה הישראלית לעולים מארצות האסלאם וצאצאיהם יהודי המזרח בארץ ישראל (ספר) – ספר מאת משה דוד גאון יהדות מזרח אירופה – קהילות היהודים במזרח אירופה אוֹסטיוּדֶן ("יהודי המזרח") – מונח גנאי המתייחס ליהודי מזרח אירופה